Hailee Steinfeld

**Hailee Steinfeld** (s. 11. joulukuuta 1996 Tarzana, Los Angeles, Kalifornia) on yhdysvaltalainen näyttelijä ja laulaja, joka nousi kuuluisuuteen elokuvan *[[Kova kuin kivi (vuoden 2010 elokuva)|Kova kuin kivi]]* myötä vuonna 2010. Hänellä on levytyssopimus Republic Recordsin kanssa.

## Tausta
Steinfeld syntyi Tarzanassa, Los Angelesin kaupunginosassa. Hän kasvoi Agoura Hillsissä ja myöhemmin Thousand Oaksissa. Hänen isänsä on juutalainen. Steinfeldin äiti Cheri on sisustussuunnittelija ja isä Peter personal trainer. Hänellä on vanhempi veli Griffin. Steinfeld kävi kotikoulua vuodesta 2008 ja valmistui ylioppilaaksi vuonna 2015. Hänellä on filippiiniläisiä ja afroamerikkalaisia sukujuuria. Steinfeld on tehnyt myös mallintöitä ja esiintyi Miu Miu -muotimerkin mainoskasvona vuonna 2011.

## Ura
### Näyttelijänura
Steinfeld innostui näyttelemisestä kahdeksanvuotiaana ja harjoiteltuaan vuoden verran hän alkoi esiintyä muun muassa mainoksissa ja lyhytelokuvissa. Hän esiintyi myös vierailevissa rooleissa televisiosarjoissa *[[Back to You]]* ja *[[Sons of Tucson]]*. Läpimurtonsa Steinfeld teki 13-vuotiaana, kun hänet valittiin usean tuhannen ehdokkaan joukosta näyttelemään Mattie Rossia Jeff Bridgesin rinnalla Coenin veljesten elokuvassa *[[Kova kuin kivi (vuoden 2010 elokuva)|Kova kuin kivi]]*. Steinfeld sai roolistaan kiitosta elokuvakriitikoilta sekä muun muassa Bafta- ja Oscar-ehdokkuuden.

Vuonna 2013 Steinfeld näytteli Juliaa *[[Romeo and Juliet (vuoden 2013 elokuva)|Romeo & Julietissa]]*, Petraa Gavin Hoodin elokuvassa *[[Ender’s Game]]* sekä *[[Uusia alkuja]]* -elokuvassa Violetia Keira Knightleyn rinnalla.
Steinfeld näytteli pääosaa *[[Transformers]]*-sarjaan kuuluvassa elokuvassa *[[Bumblebee (elokuva)|Bumblebee]]* (2018).  Hän ääninäytteli Gwen Stacya animaatioelokuvissa *[[Spider-Man: Kohti hämähäkkiversumia]]* (2018) ja *[[Spider-Man: Across the Spider-Verse]]* (2023). Televisiossa Steinfeld näytteli runoilija Emily Dickinsonia Apple TV+ -sarjassa *[[Dickinson (televisiosarja)|Dickinson]]* (2019–2021) sekä Kate Bishopia Marvel-sarjassa *[[Hawkeye (minisarja)|Hawkeye]]*. Vuonna 2025 Steinfeld näytteli Ryan Cooglerin ohjaamassa yliluonnollisessa trillerissä *[[Sinners]]*.

### Laulajana
Steinfeld solmi Republic Records -yhtiön kanssa levytyssopimuksen keväällä 2015 esiinnyttyään musikaalielokuvassa *[[Pitch Perfect 2]]*, jossa hän lauloi kappaleen ”Flashlight”. Hänen debyytti-EP:nsä *HAIZ* julkaistiin lokakuussa 2015. Se sijoittui Billboard 200 -listalla ainoalla listaviikollaan joulukuussa 2015 sijalle 57. Levyltä on julkaistu singlet ”Love Myself”, ”Rock Bottom” ja ”Starving”. Steinfeld oli myös mukana Shawn Mendesin kappaleen ”Stitches” akustisessa versiossa ja esiintyi vuonna 2015 Taylor Swiftin musiikkivideolla ”Bad Blood”.
Steinfelld julkaisti toisen EP:nsä *Half Written Story* vuonna 2020. Hän on osallistunut myös ääniraidoille, kuten elokuviin *[[Back to Life (elokuva)|Back To Life]]* (2018) ja *[[Sinners]]* (2025).

## Yksityiselämä
Steinfeld avioitui amerikkalaisen jalkapallon pelaajan Josh Allenin kanssa toukokuussa 2025.

## Filmografia

## Diskografia

### EP:t
* *Haiz* (2015)
* *Half Written Story* (2020)

### Singlet
* ”Love Myself” (2015)
* ”Rock Bottom” (2016)
* ”Starving” (2016)
* ”Most Girls” (2017)
* ”Let Me Go” (2017)
* ”Capital Letters” (2018)
* ”Back to Life” (2018)

## Lähteet

## Aiheesta muualla

*